НЕЈТАН ВОНГ

A

 кадемик проф. др Нејтан Вонг (Nathan Wong) рођен је 18. априла 1961. го­дине у Дау­нију у Калифорнији. Студије био­хе­мије завр­шио је 1983. на По­мо­на колеџу у Клер­мон­ту, а пост­ди­плом­ске студије из епи­­демиологије 1985. на Универ­зи­тету Јејл, гдје је 1987. одбранио и док­тор­ску ди­сер­тацију *Clinical Determinants of Long-Term Risk for Reinfarction and Coronary Mortality Following Ini*­*tial Myocardial Infarction which involved the Fra*­*min*­*gham Heart Study* (*Клиничке детерминанте дуго*­*го*­*ди*­*шњег ризика за реинфаркт и коронарни мор*­*та*­*литет након инфаркта миокарда: Фра*­*мин*­*гамска студија*). На Меди­­цинском колеџу Уни­­вер­зитета Ка­ли­фор­није у Ирвину иза­бран је 1994. за доцента, а 2003. у зва­ње редов­ног про­фе­сора. Области ње­говог научног инте­ре­совања обу­хватају епидемиологију, пре­вен­цију, ме­та­­­бо­личке синдроме, кардиоваскуларна обољења и др.

Од 1991. директор је програма за превенцију кар­ди­о­васкуларних болести на Универзитету Кали­фор­­није у Ирвину. Професор је епидемиологије од 2003. на Школи јавног здравља – Филдинг у Лос Ан­ђелесу (UCLA Fielding School of Public Health). На Ме­ди­цин­ском фа­култету Уни­верзитета у Бео­граду изабран је за гостујућег про­фесора 2013. годи­не.

Био је предсједник Америчког удружења за превентивну кардиологију (2010–2012). Члан је Америчког колеџа кар­дио­логије, Америчке асоци­ја­ције за срце и више других удружења из области кардиологије.

Члан је уређивачких одбора часописâ: „Global Heart”, „World Heart Fede­ra­­tion”, „Cardiovascular Endocrinology”, „JACC Cardiovascular Imaging”, „Jour­­­nal of Clinical Hypertension”, „American Journal of Cardiovascular Drugs”, „Me­ta­bolic Syndrome and Related Disorders”, „Archives of Medical Science”, „The Me­dical Roundtable”, „Journal of Geriatric Cardiology”, „Current Cardio­vas­­cu­lar Risk Reports”, „Current Cardiology Reports”. Од 2008. помаже развој пре­вен­тивне кардиологије у Републици Срп­ској, сарађујући са Фондацијом „Здрав­ље и срце” и Удружењем кардиолога Републике Српске, чији је почас­ни члан.

Добитник је многобројних престижних награда и признања, од ко­јих је најважнија награда Међународне академије кардиологије за по­се­бан допри­нос на пољу превенције кардиоваскуларних болести (2011).

Аутор је четирију књига, више од 300 радова и осам поглавља у књигама.

За иностраног члана Академије наука и умјетности Републике Срп­ске иза­бран је 6. децембра 2013. године.